  Майя Бывальцева Удмуртиысь гурт возёсъёс но фермеръёс туэ вить толэзь ӵоже, кылем арысь та вакытэн ик ӵошатыса, 7 сюрс тонналы яке 2,4 процентлы тросгес йӧл кыскизы. Со сярысь элькунысь гурт возёсъя но сиён-юонъя министерстволэн пресс-службаез ивортэ. Оглом вить толэзьскын 299 сюрс тонна йӧл кыскемын. Гурт возёсъёсын котькуд скаллэсь шорлыдын 2 сюрс 589 килограммен йӧл басьтэмын. Кылем арын сярысь со 41 килограммлы тросгес. Фермер возёсъёсын одӥг скаллэсь 2 сюрс 147 килограмм кыскизы, со 40 килограммлы уногес. Вить толэзь ӵоже тужгес бадӟым ватсэт сётӥзы Шаркан ёросысь возёсъёс — 1 сюрс 839 килограмм, Дэбес ёросысь — 1 сюрс 559 килограмм, Вотка ёросысь — 1 сюрс 15 килограмм. Тегъёс: Ижкар Удмуртия гуртвозёс йӧл лыдпусъёс  